විභාග කටයුතු අවසන් වීමෙන් පසුව අධ්‍යයන කටයුතු සඳහා සියළුම වසරවල සිසුන් විශ්වවිද්‍යාලය වෙත කැඳවීමට පියවර ගන්නා බවයි උප කුලපති මහාචාර්ය සුදන්ත ලියනගේ සඳහන් කළේ.කොවිඩ් 19 වසංගත තත්ත්වය හේතුවෙන් සියලුම විශ්වවිද්‍යාල පසුගිය අප්‍රේල් මස 21 වනදා සිට වසා දැමුණු අතර, ජූනි මාසයේ සිට ක්‍රමානුකූලව අවසන් වසර විභාග සඳහා අදාළ සිසුන් වෙනුවෙන් පමණක් විශ්වවිද්‍යාල විවෘත කෙරුණා.මේ අතර, අන්තර් විශ්වවිද්‍යාලයීය ශිෂ්‍ය බල මණ්ඩලයේ කැදවුම්කරු පූජ්‍ය රත්කරව්වේ ජිනරතන හිමියන් චෝදනා කළේ විශ්වවිද්‍යාල ආරම්භ කිරීම සඳහා නිසි සෞඛ්‍ය නිර්දේශ මෙතෙක් ක්‍රියාත්මක කර නොමැති බවයි.